বিজেপিয়ে ত্রিপুৰাৰ বিধানসভাৰ নির্বাচনত জয়লাভ কৰাৰ পাছত ৰাজ্যখনত ৰাছিয়ান বিপ্লৱৰ নেতা ভ্লাডিমিৰ লেনিনৰ প্রতিমূর্তি ভঙাৰ প্রতিক্রিয়া দেশত অব্যাহত আছে৷ কেৰালাৰ কান্নুৰ জিলাৰ তালিপৰম্বাত থকা মহাত্মা গান্ধীৰ এটা আৱক্ষ প্রতিমূর্তিত দুষ্কৃতিকাৰীয়ে আক্রমণ কৰি ক্ষতি সাধন কৰে৷ আৰক্ষীয়ে এই কথা জনাইছে৷ আৰক্ষীৰ মতে, প্রতিমূর্তিটোত থকা মহাত্মা গান্ধীৰ চছ৲মা ভাঙি পেলোৱাৰ উপৰি ফুলৰ মালাও এৰুৱাই পেলোৱা হয়৷ এই প্রতিমূর্তিটো তালিপৰম্বাৰ তালুক কার্যালয়ৰ কাষতে আছে৷ চি চি টিভি কেমেৰাৰ ফুটেজত দেখা পোৱা মতে, এজন সন্দেহজনক ব্যক্তিয়ে প্রতিমূর্তিটোত আক্রমণ কৰে৷…"